বাঙালী মুসলমানের রাজনৈতিক ব্যর্থতাটিও বিশাল। মুসলিম দেশের রাষ্ট্রপ্রধানদের দায়ভারটি স্রেফ কলকারখানা প্রতিষ্ঠা,স্বাস্থ্যসেবা,রাস্তাঘাট নির্মান,ডাক যোগাযোগ বা চাকুরি-বাকুরি দেয়া নয়। মূল দায়িত্বটি হলো আল্লাহর নির্দেশিত সিরাতুল মুস্তাকীমে চলায় ও কোরআনের জ্ঞানার্জনে মুসলিম নাগরিকদের সর্বপ্রকার সহায়তা দেয়া। রাষ্ট্রের পক্ষ থেকে প্রজার সবচেয়ে বড়কল্যাণটি একমাত্র তখনই হয়। প্রজাদের ঈমানদার রূপে বেড়ে উঠা ও জান্নাত প্রাপ্তিটির সম্ভাবনাটি তখন বৃদ্ধি পায়। এবং মুক্তি মেলে জাহান্নামের আযাব থেকে। একাজ নবী-রাসূলদের। রাষ্ট্রপ্রধানের আসনে তাই স্বয়ং মহান নবীজী(সাঃ) বসেছেন। এবং নবীজী (সাঃ)র ইন্তেকালের পর তাঁর মহান খলিফাগণ সে আসনে বসেছেন।কিন্তু বাংলাদেশে সেটি ঘটেনি।দেশটির শাসনক্ষমতায় বসেছে শয়তানের খলিফাগণ। আল্লাহর শরিয়তি বিধানের প্রতিষ্ঠাকে প্রতিহত করা ও ইসলামপন্থিদের হত্যা করাই যাদের মিশন।এটিই হলো একটি মুসলিম রাষ্ট্রের বুকে মহান আল্লাহর বিরুদ্ধে সবচেয়ে বড় বিদ্রোহ,এবং সবচেয়ে বড় অপরাধ। সাহাবায়ে কেরামের সময় এমন বিদ্রোহ ও অপরাধ হলে মুসলমানগণ জিহাদ শুরু করে দিত। কিন্তু লক্ষ লক্ষ আলেম-উলামা ও মসজিদের দেশে তেমন কিছুই হয়নি। সাধারণ মুসলমানগণ দূরে থাক,এমনকি আলেমগণও মসজিদের মিম্বর বা মাদ্রাসার আঙ্গিণা ছেড়ে ময়দানে নেমে আসেননি।দুর্বৃত্ত শাসকদের বিরুদ্ধে তারা কোনরূপ প্রতিবাদ করেননি। তাদের এ নিরবতার কারণেই বাংলাদেশের রাজনীতিতে প্রতিষ্ঠা পেয়েছে কবিরা গুনাহর রাজনীতি। শরিয়তী আইনের প্রতিষ্ঠা রোধ ও জনগণকে ইসলাম থেকে দূরে সরানোই সে রাজনীতির মূল লক্ষ্য।তাদের উদ্দেশ্য,আল্লাহর সার্বভৌমত্বের বদলে নিজেদের সার্বভৌমত্ব প্রতিষ্ঠা করা,এবং সেটি জনগণের সার্বভৌমত্বের দোহাই দিয়ে।তখন বিপুল সরকারি ও বেসরকারি বিনিয়োগে জোয়ার আসে কবিরা গুনাহর। তখন সূদভিত্তিক ব্যাংক,বীমা,লেনদেন ও ব্যবসা-বাণিজ্য যেমন বাড়ে,তেমনি বাড়ে জুয়া,মদ্যপান,অশ্লিলতা,পতিতাবৃত্তি ও ব্যাভিচার। বাড়ে চুরি-ডাকাতি,সন্ত্রাস,খুন ও নানারুপ দুর্বৃত্তি।দুর্বৃত্তিতে বাংলাদেশের বিশ্বরেকর্ড গড়ার হেতু তো এটাই।